Mengentūla Bathujagīna

Mengentūla Bathujagīna (; dzimusi  Ulanbatorā) ir Mongolijas starptautiskā lielmeistare šahā (2003).

 Biogrāfija 
No 1997. līdz 2007. gadam regulāri piedalījusies Pasaules junioru šaha čempionātos dažādās vecuma grupās, kurās 2005. gadā U18 vecuma grupā izcīnījusi sudraba medaļu,World Youth Chess Championship 2005 bet 2001. gadā U14 vecuma grupā - bronzas medaļu. Divas reizes izcīnījusi sudraba medaļas (2000, 2002) Mongolijas sieviešu šaha čempionātos. Divas reizes dalījusi pirmo vietu Maskavas starptautiskajā sieviešu šaha turnīrā Moscow Open: 2009. gadā kopā ar Nataļju Pogoņinu, bet 2011. gadā kopā ar Aleksandru Kosteņuku.Pogonina win Moscow Open 2009 2009. gadā uzvarējusi Āzijas zonas šaha turnīrā Hošiminā.  2010. gadā Cīrihē uzvarējusi Pasaules studenšu šaha čempionātā.Batkhuyag Munguntuul win World University Chess Championship 2010 2014. gadā Katovicē šajā turnīrā izcīnījusi sudraba medaļu (uzvarēja Klaudia Kulona).13th World University Championship - WOMEN

Piedalījusies FIDE sieviešu Grand Prix izcīņas cikla turnīros 2009.-2010. un 2011.-2012. gadā, kuros labākos rezultātus parādījusi 2010. gada aprīlī Naļčikā, kad dalījusi 5.-7. vietu kopā ar Džu Čeņu un Humpi Koneru (uzvarēja Tatjana Kosinceva) un 2012. gada septembrī Ankarā, kad ieņēmusi 6. vietu (uzvarēja Humpi Koneru).2009-2010 FIDE Women's Grand Prix

2021. gada novembrī Rīgā ierindojusies 13. vietā 2021. gada "FIDE Chess.com Grand Swiss" turnīrā sievietēm.2021 FIDE Chess.com Women's Grand Swiss

2023. gada jūnijā Almatī izcīnījusi bronzas medaļu Āzijas individuālajā šaha čempionātā sievietēm.Asian Continental Women Chess Championship 2023 2023. gada novembrī Daglasā izcīnījusi 4. vietu "FIDE Women's Grand Swiss" turnīrā sievietēm.023 FIDE Women's Grand Swiss

2024. gada septembrī ierindojusies 7. vietā Karaghandi apgabala atklātā čempionāta "B" turnīrā.1 Открытый Кубок Акима Карагандинской области среди женщин 2024. gada novembrī Šimkentā dalījusi 9.-10. vietu FIDE sieviešu Grand Prix izcīņas posmā.FIDE WGP Shymkent: Goryachkina clinches victory

2025. gada februārī Monako izcīnījusi 3. vietu FIDE sieviešu Grand Prix izcīņas posmā.FIDE Women's Grand Prix 2024/2025 - Monaco 2025. gada aprīlī Punē palikusi 10. vietā FIDE sieviešu Grand Prix izcīņas posmā.Pune Women's Grand Prix (2025)

Piedalījusies Pasaules šaha čempionātos sievietēm pēc izslēgšanas sistēmas:
 2008. gadā Naļčikā pēc uzvaras 1. kārtā pār Ivetu Rajlihu 2. kārtā zaudējusi Hou Jifaņai;2008 FIDE Knockout Matches
 2010. gadā Antakjā 1. kārtā zaudējusi Jeļenai Dembo.

Pārstāvējusi Mongolijas komandu lielākajos komandu šaha turnīros:
 Pasaules šaha olimpiādēs piedalījusies 8 reizes (2000-2014);OlimpBase :: Women's Chess Olympiads :: Munguntuul Batkhuyag
 Āzijas komandu šaha čempionātos sievietēm piedalījusies 2 reizes (2012, 2016). Individuālajā vērtējumā izcīnījusi bronzas (2012) medaļu;OlimpBase :: Women's Asian Team Chess Championship :: Munguntuul Batkhuyag
 Āzijas spēļu komandu šaha turnīrā piedalījusies 2006. gadā; 

Par panākumiem turnīros FIDE 2001. gadā Bathujagīnai piešķīra starptautiskās meistares (WIM), bet 2003. gadā - starptautiskās lielmeistares (WGM) nosaukumu. 2010. gadā saņēmusi starptautiskā meistara nosaukumu vīriešiem (IM).

 Atsauces 

 Ārējās saites 

Kategorija:1987. gadā dzimušie
Kategorija:Mongolijas šahisti
Kategorija:Mongolijā dzimušie